Diari Oficial de la Generalitat Valenciana


Sumari del DOGV 2046, del 15-06-1993 (1993/828311)

ORDRE de 16 d'abril de 1993, de la Conselleria de Cultura, Educació i Ciència, per la qual autoritza el cessament d'activitats docents del centre estranger a Espanya ST Andrew's College de Benidorm (Alacant).
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/16/(3)/dof/vci/html**

### Dades del document

Número de DOGV
:   2046

Data del DOGV
:   15-06-1993

Secció del DOGV
:   DISPOSICIONS GENERALS

Número del document
:   1993/828311


Data del document
:   16-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 d'abril de 1993, de la Conselleria de Cultura, Educació i Ciència, per la qual autoritza el cessament d'activitats docents del centre estranger a Espanya St. Andrew's College de Benidorm (Alacant).  
Vist l?expedient incoat d'ofici per la Direcció General de Centres Docents de revocació de l'autorització per cessament d'activitats del centre estranger a Espanya St. Andrew's College amb domicili a la partida de Sanz, s/n, de Benidorm (Alacant).  
Atès que l?expedient ha estat tramitat per la Direcció Territorial de Cultura i Educació d'Alacant, que s'hi ha adjuntat la documentació exigida i que s'hi inclou l?informe corresponent de la Inspecció Educativa.  
Atès que el centre va obtenir, per Ordre de 12 de febrer de 1988, del Ministeri d'Educació i Ciència, autorització provisional per a dos anys per a impartir ensenyaments conforme al sistema educatiu britànic a alumnes exclusivament estrangers en els nivells educatius Nursery, Primary i Secondary Education (fins a Forum 5) i per a 200 places escolars.  
Atès que l?esmentada ordre va condicionar l?obtenció de l'autorització definitiva a l?informe favorable de la Inspecció de Col·legis Britànics, després de la visita que havia de fer-se amb anterioritat a la finalització del termini concedit.  
Atès que el centre no va instar l'autorització definitiva, transcorregut el termini que se li havia concedit, i que la Inspecció Educativa ens va informar, el 19 de juny de 1992, que les instal·lacions del centre estaven retolades amb la denominació Benidorm International College i no amb la de St. Andrew's College.  
Atès que una nova titularitat ens ha demanat autorització per a impartir ensenyaments a alumnes espanyols i estrangers d'acord amb el sistema educatiu britànic en les mateixes instal·lacions, sense que s'haja produït un canvi de titularitat per la cessió del centre, sinó només la venda de les instal·lacions per tal d'obtenir l'autorització d'un nou centre.  
Atès que s'ha intentat donar a conèixer a la titularitat del centre la tramitació de l'expedient de cessament i aquesta no s'ha manifestat en cap sentit.  
Atès que el centre St. Andrew?s College ha deixat d'impartir els ensenyaments per als quals va ser autoritzat i no ha instat una nova autorització.  
Atès que el cessament d'activitats del centre no implica perjudici per a l'interès públic.  
Vista la Llei Orgànica Reguladora del Dret a l'Educació, la Llei General d'Educació, i els reials decrets 332/1992, de 3 d'abril, i 1110/ 1978, de 12 de maig.  
Fent ús de les atribucions que em confereix l'article 35 de la Llei de Govern Valencià,  
ORDENE  
Autoritzar, d'acord amb els informes emesos, el cessament d'activitats docents del centre estranger a Espanya St. Andrew's College per a alumnes exclusivament estrangers, i revocar les disposicions que n'autoritzaven el funcionament legal per als nivells indicats.  
DISPOSICIONS ADDICIONALS  
Primera  
Aquesta extinció de l'autorització produirà efectes des de l?inici del curs acadèmic 1993/94.  
Segona  
La present autorització de cessament donarà lloc a la corresponent inscripció de baixa en el Registre de Centres Docents de la Comunitat Valenciana.  
València, 16 d'abril de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI